  Виталий Пронин Крымын ортчем референдумлы йылпумъянъёс лэсьтэмын. Куаразэ сётыны лыктӥзы ваньзэ-ӧвӧлзэ 83 процент калык. Таос пӧлысь 96,6 процентэз мылкыдзэ вераз Россилэн бурд улаз азинсконлы. Таӵе лыдпусъёсты шараяз Крымысь парламентысь куара сётонэз чакланъя комиссилэн кивалтӥсез М. Малышев. Евросоюзэ пырись кунъёс, Америка, озьы ик Украинаысь выль кивалтӥсьёс пусйизы референдумлэсь йылпумъянъёссэ санэ басьтыны пумит луэмзы сярысь. Россиысь Президент В. Путин вазиськоназ пусйиз: Крымын быръёнъёс ортчизы ООН-лэсь, озьы ик калыккуспо праволэсь куронъёссэ чакласа.Крымлы дурбасьтон ужрад Удмурт шаерын - Ижын - ортчоз ӵуказе 18-тӥ мартэ 18 часын шоркарысьтымы Ялан ӝуась тыл котырын.Наталья Седова Туспуктэм: us.azattyq.org Теги: Крым Украина  